
Именины Маршала Пилсудского. 


Дня 19. т. місяця припадают именины Мар- 


шала Войск польскых Осифа Пилсудского. 
Ден төт хоц не ест церковным святом об- 


тот приятельом, кто служыт честно свому на- 
родови. Яко такый служыт прекрасным при- 
міром для каждого народа, и каждый народ 


ходят жытелі Поль- 
щы торжественно, а 
то по причыні вели- 
кых заслуг, якы по- 
ложыл Пилсудскый 
для польской дер- 
жавы. О том, чым 
Пилсулскый ест днес. 
ка — знают вшыт- 
кы — вле не вшыткы 
знают, о том, же Его 
дорога жытьова бы- 
ла терниста и же тот 
першый сын народа 
польского жыл щле 
ЖЫТЕ не для себе и 
не личной вигоды, 
а посвятил свои силы 
и свой труд для доб- 
ра свого народа. Не 
ЗЛОМИЛИ ТОЙ СИЛЬНОЙ 
натуры тюрмы — не 
побоялся он выс: 
тупити навет против своим братям, коли уви- 
діл, же тратят силы на партыйну борбу — 
бо он не знає личных приятелей бо он лю- 
бит лем свою Отчыну — и готов для ней пос- 
вятити вшытко, бо для него може быти лем 


= т І може от него научы 


тися того, якналежыт 
любити свой родный 
край и народ. 

Єсли додаме до 
ТЫХ благородных 
черт того велького 

‚ чловека и богатыра 
ищы тот генияльный 
ум политичный, кот. 
рый в каждом труд- 
ном положыню най- 
де все найліпшу до- 
рогу до усуненя. пе- 
решкод и котрый 
допровадил до того, 


нимат почетне місце 
серед 
держав — стане для 
нас ясне, чом тот ден 
19. марця обходится 
торжественно. В том 
дню зложат свому вожду щыры желаня 
не лем граждане польскы, але также другы 
народы европейскы, серед котрых тішытся 
наш Тезеименник славом великого держав- 
ного Мужа, политика и героя. 


европеискых 

Побіда Лемков. 


Недавно выповіл министер внутренных діл 
г. Перацкый велику бесіду. з котрой для нас 
найважнійше тото, як теперешне прави- 
тельство относится до другых непольскых 
народов. якы мешкают в Польші. В той спра- 
ві выповіл г, министер Пєрацкый, же Прави- 
тельство в жадном случаю не стоит на точці 
зріня тых Поляков, котры спротивляются 
добросусілскым отношеням вшы гкых народов, 
жыючых в Польші и котры признают лем за 
собом право до державно - творческой ро- 
боты. 

Наше правительство повіл г. министр смот- 
рит на тоту справу так, як вымагают того 


интересы державы, а тоты интересы сут пос- 
тавлены высше партийных. 

Газета варшавка „Кигјег рогаппу“ обяснят 
тоту бесілу г. Министра и пише, же такый 
поділ народов одной державы на граждан 
з большыма и меншыма правами былбы не 
лем понижаючый для польского народа — 
але также принесбы нашой державі шкоду, 
бо польскый народ в борбі з другыма наро- 
дами заселяючыма землі нашой державы 
тратилбы силы на тоту борбу, шзо вышлобы 
зо стратом для цілой державы. 

Так повіл г, министр в своей буджетовой 
бесіді — а в остатних часах мы преконуемеся, 
же за словами г, министра идут и поступкы. 
Як каждый любячый порядок чловек — так 
и правительство мусит дбати о тото, жебы 


же тепер Польща за- · 


в державі был лад и порядок -– жебы был 
спокой и жебы вшыткы люде шанували пра- 
ва. Без того пошануваня права при зле по- 
ниманой свобод! дошла бы держава до без- 
порядку, а втотчас никто з нас не былбы 
певный свого маєтку и свого жытя. Прави- 
тельство мусит карати тых. котры права не 
шануют и робит тото навет и в тых случаях, 
де иде о недозволену и противзаконну ро- 
боту Поляков. 

Але з другой ‘стороны видиме в остатних 
часах. же. тото само правительство помагат 
розвиватися тым людям, котры шануют пра- 
ва — и домагаются тых прав для себе, Гар- 
дый примір того маме на нашой Лемковині, 
де правительство позволило нам в прошлом 
року на введененє рускых книжок до шко- 
лы и утворило тепер отдільне епископство 
для Лемков. При том епископстві буде и ду- 
ховный семинар. в котром нашы дти будут 
могли кончыти богословскы наукы — и та- 
кым способом будеме мати зас своих священ- 
НИКОВ. 

Буде там также и наша гимназия в котрой 
наша молодеж буде могла брати науку в на- 
шом материнском языку. Ест то велика по- 
біда Лемков а также и доказательство, же 
слова г. министра Перанкого то не фразы, 
але же наше правительство робит так, як 
заповідат. Тоты факты сут также доказатель- 
ством и того, же лем спокойный и система- 
тичный труд може дати добры результаты. 
Не поможут нич крикы на собранях и вічах — 
не поможут угрозы, бо тых се встрашытся 
никто, помочи може лем — добра организа- 
ция и тиха некриклива але тягла робота по 
нашых селах. Нехай в каждом селі буде коо- 
ператив и чытальня, але не пото, жебы в коо- 
перативах никто не купував, а кто мог, то 
вкрал и не по то, жебы до чытальні никто 
не ходил и не заплатил навет членского вно - 
са — але нехай тоты кооперативы и тоты 
чытальні выказуют жытя — нехай они потра- 
фят згрупувати вшыткых людей в селі то 
втотчас поможеме не лем собі и шмариме 
нашу біду в кут, але станеме ся пожыточном 
державно творческом одиницьом, з котром 
правительство и вшыткы мусятся рахувати. | 

Початкы дало нам правительство, бо даю- 
чы нам свою школу и свого епископа, сотво- 
рило для нас новы, лекшы условья роботы, 
але власне тепер не треба заложыти рукы — 
лем з новом силом взятися за економичну 
и просвітительну роботу. 


УВАГА: Зберайте оголошыня и приеылайте 
до газеты ,,Лемко“. 


Стр. 2 


Лемковеке епиекопетво. 


Наше правительство и Апостольска Столи- 
пя отнеслися доброжелательно до внесеной 
в вересню 1932 р. просьбы нашых людей и 
утворили отдільне епископство для Лемкови- 
ны До того епископства належат деканаты — 
Буковско. Сянок, Дынов Рыманов. Ясло — 
Дукля. Коросно, Горлиці, Грибов и Мушына. 
Містопребываньом того епископства буде Ры- 
манов. При епископств! мае быти утвореный 
духовный Семинар и русска гимназия. 
Першым апостольскым администратором 
з полныма правами Епископа именовано О. 
Дра Николая Нагорянского, теперешнього 
войскового декана в Варшаві. 

О. Николай Нагорянскый. пралат, декан и 
шамбелян Ап. Ст. доктор св. Богословья уро- 
дился во всходньой Малопольші в р 1879. 
Высвяченый в р 1907, был в часі світовой 
войны войсковым капеляном, Яко такый был 
приділеный на якыйси час, яко капелян гар- 
низонового ареста во Відни, де втотчас сіди- 
ло много нашых людей. И ту тоты страдаль- 
ці за наш народ могли познати щыре русске 
серце О. Дра Нагорянского. Втотчас як вшыт- 
кы боялися признати до знакомства з тыма 
мученниками — втотчас, коли направду дос- 
татися до крыминалу было барз легко — тогда 
О. Др. Нагорянскый в своих проповідях, якы 
нам выголошувал, выступал все открыто яко 
русскый, не зважаючы ани на сторожу, ани 
на гарнизонове начальство, котре все прис- 
лухувалося нашым Службам Божым. Дал О. 
Др. Нагорянскый втотчас прекрасный примір 
стойкости свого характера и храбрости. И тоту 
стойкость затримал до тепер бо помимо 
преслідуваня през власти церковны в остат- 
них часах вшыткого, што русске, Он открыто 
спомагал нашы просвітительны институции 
и Єго назвиско можна было часто вычытати 
в списку жертводателей. Помимо громов сы- 
паных през украинцев на Талєргоф и вшыткы 
обходы талергофскы — О. Др Нагорянский 
жертвувал и на тоту ціль, штобы зазначыти, 
же он преклонят Свою голову пред прахом 
тых мученников полеглых за наш народ. 

Тота стойкость О. Дра Нагорянского была 
знана добрі так нашым политичным властям, 


ВКО 


чи. 


як также и Апостольской Столиш, и власне 
длятого коли утворено для Лемков отдільне 
епископство — покликано Его на тото высо- 
ке місце 60 власти знают. же такый чловек, 
котрый ишол твердо все по выбраный дорозі. 
пиде том дорогом до смерти и переломит 
вшыткы прешкоды — якы будут му класти про- 
втиникы. Для нас ест то вельке счестя, же утво- 
рено отдільну епархию для Лемков, але ищы 
векше оказуе-я оно длятого, же назначено пер- 
шым лемковскым епископом заименовано зна- 
ного нам вшыткым и заслуженого патриота. 
Витаме го радостно и щыро именем вшыткых 
Лемков — витаме го и віриме же наступила 
тепер нова ера в жытю нашого народа, ера 
спокойного труда — и братской любви. Най 
згыне всяка ненавист и най пропадут вшыткы 
тоты котры сіяли у нас тоту ненавист. Най 
счезнут тоты, котры зробили розлвоиня в на- 
шой церкви а мы назад лучмеся вшыткы не 
тратме часу на партийну и религийну борбу 
але вытужме нашы сили для общого добра 
и для поліпшаня нашого господарского быту. 


Душы Талергофцев. 


В страстный тыжден каждого року на вы- 
сокой горі Яворин! — понад лісы и потокы 
тихенко плыне Ясный облак... 

То душы замученых Лемков. Легицькы 
як гмла — знимаются на вершкы смереков — 
штораз ниже — аж осядут на поляні — 
А вітер грат тиху, смутну жалобну нуту, Проз- 
рачны, чысты душычкы сходят на землю. ' 

Обнялися вшыткы разом, як братя и сестры 
родны Пришли посмотріти на догогу. мате- 
ринску землю : 

Вшыткы пали жертвом ненависти и здрады 
тых яничаров, што жыли нашым хлібом 
и дыхали нашым повітрьом. 

Вшыткы понесли мукы и смерт за родный 
край, за народ, свой, и єго свободу 

Поклякали душы на поляні, поднесли рукы 
до горы и молятся за нас и за нашы д!ти. 

А з их сердец выходят ясны прамена прос- 
то ку небу. 

Звізды погасли, а ясны прамена освітили 
небо... . 


Послухайте братя Лемкы бееіды Луця- 
Пуця виголошеной в одной лемковекой чи- 
тальні ,,Проесвіта““ о красоті украинекого 
язика. Бесіду подаю по украинекы, так 
як ю выголосил Луць-Пуць. 

Відомо на цілім Божім світі; шо українська 
мова сьпівуча. 3 нашою мовою може рів- 
наться хіба італійська мова у відношенню до 
красоты, елястичности і ріжноманітности від- 


тінків, слпівучости, та гармонії. Возьмім таке 
н. пр. „Рома льокута — кауза фініта“ що по 


українські можна перелицьовати: „Хома до 
кута казав Микіта“ значить мала рижниця, як 
всі чуєте 

Не тількі є наша письменицька мова сьпі 
вуча але рівніж плачуча. У. нас без мала усі 
пісні зачинаються або від „ой“, або від „гей“, 
То специфічна прикмета нашої мови. Того не 
треба доказувати бо усі знають: „ой на горі, 
ой у полі, ой під лісом або гей на горі. гей 
у полі, гей під лісом. В іньшій мові оно та- 
ке „гей“ або „ой“ вышлобы глупо, але у нас 
є це не тількі натурально, але і артистично. 
Возьмім на примір полатині: „Ой абредере 
Катилна“, або по німецькі: „Гей ін дер Нахт, 
вен ди Лібе ервахт, або і по англійські „Гей 
гав ду ю ду“ — значить не пасує і кінець. 
Навіг по московські хоч московська мова най- 
більш зі всіх на сьвіті подібна до нашої, а й 
так наше „Ой“ чи там „Гей“ не дасться дос- 
тосувати. „Гей, водку пей, да дБло разумЪй“ 
або „Ой! Куда парень молодой!“ Сами ви- 
дите, що неможливе, 

Наша мова и московська — це вогонь и во- 
да, ні ліпше скажу, це день і ніч, або ше луч- 
ше це попросту культура и безкультурє а ви 
самі тепер оцініть який епітет котрій мові, 
нашій чи московській причіпити. Історикі ка- 
жуть. що колись не було ані украінської, ані 
московської мови а була малоруска. цеб то 
руська і усі нею балақали. 

Я в це не вірю, бо українцям не вільно ві- 
рити в історию, хіба, шо її написав Грушів- 
ський або який іньший Тиктор. А у других 
істориях брешуть. Шкода читати, Українець 
хай істориї не читає, бо тоді — украіна піде 
в чортову діру. 


То молитва мученников взнеслася до Все- 
вышнього. 

Долго світло видно было на небі, аж над 
самым свитаньом загасло..... 

Счезли душы. 

А ліс смерековый зашуміл, а в том шумі 
чути было выразно: Талєргоф... Талєргоф .! 

Талєргофскый 3’1зд во Львові. 

Минат 20 роков от часу, коли то в р. 1914 
гуляли по нашых лемковскых селах жандармы 
и другы посіпакы австрийскы и арештували 
и мучыли невинных сынов нащых лемковскых 
гор 20 роков тому, як впали з рук австрий- 
скых катов честны головы Сандовичев, Крег- 
лив, Крыницкых, Мохнацкых и Вірхомлян. Му- 
ченников лемковскых жыє ищы в нашом на- 
род! жыют их душы и загрвают нас до 
дальшого труда. 

Шумят сосны над могилами погибшых на- 
шых братов в Талергоф — лежат тоты муче- 
никы там далеко на чужыні и никто о них 
не памятат — никто не засвітит им там сві- 
чечкы ани не отслужыт панихиды. Часом лем 
отозвеся меже соснами чорный ворон, котрый 
тихне скоро не хотячи прерывати того вічно- 
го спокою — якый панує под тыма соснами. 

Але памятают о своих нянях сынове — па- 
мятают братя. памятают сестры — памятают 
о них и не забывают о своих обовязках взгля- 
дом тых невинных мученников. 

Они хтят их учтити так, як можут, они хтят 
помолитися над их могилами за их душы 
и длятого то уряджают В МАЮ ТОГО РОКУ 
вельке свято во Львові, свято, в честь погиб- 
шых в час! войны нашых людей. На том свя- 
ті отбуде ся посвячыня Талергофского па- 
мятника — и отслужытся панихиды над мо- 
гилами, котры спровадится з Талергоф и также 
и над земльом привезеном з гробов другых 
нашых мученником. Свято вельке, свято важ- 
не — бо то погреб и отдане чести памяти 
нашым найлшиичм сынам. Тот ден повинни 
вшыткы посвятити и явитися чысленно под 
Талерговскым памятником. Не забудме также 
и о том же сам памятник и спроваджыня 
могил з Талєргоф коштує много пінязей и 
зберайме по селах жертвы на тоту ціль. Єст 
то жертва Богу мила, бо дана за душы по- 
мершых. Най даст каждый. што може — хоц 


Найбільш інтересуються нашою письмен- 
ницькою мовою і усім. що українське — Япан- 
ці. Нарід дуже культурний. та бадьорий, мо- 
же трошкі менше, як українці, а може і ні. 
Недавно, як доносить спеціяльний кореспо- 
дент „Нової Зорі“ із Шангаю (це векике 
місто у Кітаю) була велика та славна імпреза 
українська, а саме відкрили в самім Шангаю, 
упраїнську Просьвіту. Гоетей було чимало, 
Китайців, Хунхузів та Япанців представників 
близьких нам по душі та вдачі азіятських на- 
родів. З наших промовляв славний наш ор- 
ганізатор в лаштім районі, бувший Пеплюро- 
вець Стецько Голодранець. потім К.таєць 
Чай Це. Хам підніс великі заслуги чумаків на 
Украіні. На кінці ‘сказав дуже симпатичну мо- 
ву Япанець-Иокі Токі. Балакав довго и цікаво 
про украінську культуру. про симпатію Япан- 
ців до Українців, про вишивані сорочкі і не- 
сорочкі. На кінці вручив на руки передсідника 
зборів синьо жовтий прапор з тризубом в до- 
каз сердешної приязни з вдячности. За се 
предсідник дав Япанцеви в имени українсько- 
го народу сьвітлину Івана Мазепы з деди- 
кацєю. Японець дуже красно подякував. 

По врочистости відбулися танці. Пустилися 
всі в црисюди, наші. за нашими Япаниі та 
Хунхузи. Такій був стіхійній гомін та гук, що 
стеля тріщала. На кінш усі засьпівали унісоно : 
„Ще не вмерла Україна“ але з. такою міцью, 
що аж шибы тріскали. 

На це прийшла поліція і розігнала усіх, 
а Голодранця так! арештувала. Але япанський 
амбасадор запротестував. 


Подслухал. Лемко. 


Ч И. 


не дуже, але як даме вшыткы. то збереся то- 
го дост на вшыткы розходы. 

Жертвы належыт посылати на адрес Цент- 
ральный Талергофскый комитет во Львов: ул. 
Бляхарска 9. 


„Дякуеме“ пане Тиктор 
гарді за газету 

Але мы не всі бортакы 
познаме тандету 


Грошы дайте своим людцям 
преця мрут з голоду 
А не тратте на газету 
бо шкода заходу 


Вы нам Лемкам „Вашым Лемком“ 
Не мыдлийте очей 

Украин! кус поможте 
Там треба помочи ! 


Мы не даме ани гроша 
За вашу „бумагу“ 
За дурно не посылайте 
Майте же розвагу. 


Бо як нон не отмолодне 
Што ся уж зостаріл 

Так и з нас никда не буде 
Подлых яничарив!! 


хе ү 
У 


о Ф =. 


ВАНЬО : Ба ле свату повіджте но мі раз — 
коли тот кризус ся скончыт ? 

СЕМАН: Та того вам свату повісти не го- 
ден, але тото знам напевно, же як долго бу- 
дут пхатися до нас украинці — так долго 


буде кризус. 


уж вышол з друку лемковекый 
СПІВАННИК з нутами. 


Можна набыти у 


М1. Втерескі Ѕќагу $4с2. 


3 наступным нумером газеты, котрый выйде 
І. 


дня 99 111. 


вышле Редакция 


ЧЕКЫ 


Е МУК ЛО 

Ш Рух в нашых селах. М 


Мшанна пов. Коросно. В нашом селі ишла 
народна робота куляво, бо не мали мы помі- 
щыня. Коопиратив містится в дуже малой и 
в.льгой комнаті. Чытальня містится в госпо- 
дарской хат! и не выказуе также такого ожыв- 
леня и діятельности, як кымагают статуты. 


Зрозуміли тото Мшанчане, же єсли не бу- 
деме мати потребного поміщыня для нашых 
организации, то каждый так просвітительный, 
як и економичный труд не даст пожаданых 
результатов и длятого в 1932 купили мы 
площу и при помочи кооператива и чытальні 
выбудовали мы гардый и просторый „Народ- 
ный Дом“, в котром помістится чытальня, 
кооператив, молочарня и килька варстатов, 
як ткацкый, шевскый и столярскый, в котрых 
моглибы нашы хлопці и дівчата учытися ре- 
месла. В том дому ест также велика саля зо 
сценом. 

В той салі „Народного Дома“ отограно уж 
два представленя п. н. „Книжник“ О. Чай- 
ковского. В селі почынат будитися народ и 
брати до нового жытя, котре доведе нас до 


ліпшой долі и зривнат з культурныма наро- 
дами. 


' 

Правда — жде нас — ищы велька робота, 
бо дом не выконченый, але при доброй волі 
и помочи нашых братов з Америкы потра- 
фиме довести до конця розпочате діло. Да- 
котры з нашых братов. як наш першый прос- 
вітитель О. К. Дутковскый, котрый жертвовал 
5 $ и г. Михаил Костик, жертвовавшый 2 % 
дали гардый примір жертволюбия на народны 
ціли и им складаме тым путьом щыро руске 
„Бог заплат“ ! 


Маме надію, што и другы нашы братя из 
за океана пидут за приміром тых жертвова- 
телей и допоможут нам! докончыти „Народ- 
ный Дом“ в Мшанні. И. А. 


Шкляры пов. Сянок. В нашом селі была чы- 
тальня им М. Качковского и до ней ходили 
стары и молоды, жыли в згоді и любви и не 
было николи ниякых сварок ани гніву. Не по. 
добалася тота згода нашому священнику 
Украинцьови и тог почал баламутити людей 
якомси украином и нашлися такы, котры по- 
Вірили єму и Основали чыгальню „Просвіты“, 
Розпочалася тепер правдиво украинска прос- 
віга в селі, з котрой сміются тепер навет са- 
мы тоты — котры дали вгягнутися до „Прос- 
віты“. Доказ той кукьтуры дал в риздвяны 
свяга сам священник-украинец, котрый казал 
своим „просвігникам“ выганяти з церковного 
хору тых, котры не дали збаламутитися єму 
и не приступили до „Просвіты“, Забыл біда- 
чиско. або и не знал о том свящ. украинец — 
же церков. то не віче в чытальні „Просвіга“ 
и же церков єст для вшыткых віруючых, ане 
для самых украинцев. Але ту наступил конец 
украинской „Просвіты“ бо збаламучены люде 
познали до чого веде их украинскый агита- 
тор и не зневажыли святого місця, што так 
розлостило ‘краинця, же аж му бесіду отняло 
и от слов „Риим“ была уж лем тиха „Служ- 
ба Божа“. Отзыскал бесіду аж по Службі 
Божой. Коли вышол з церкви почал ганьбити 
хлопцев з „Просвіты“, а тоты выписалися 
з читальні „Просвіты“, и тепер зас вшыткы 
люде жыют в згоді. Вельку заслугу для рус- 
ского шла положыл Петро Югас, котрый зор- 
ганизувал нашу молодеж п не далсл збала- 
мутити помимо того, же долгый час украинці 
з „Просвіты“ докучали му — не позваляли 
танцувати на забавах и грозили навет тым, 
же го побют Честь єму за тото и чест вшыт- 
кым тым, котры не сіют незгоды в селі, лем 
братску любов. Завадчанин. 


Усте Русеке пов. Горлиці. От Г-на Ивана Ба- 
салыгы отримала редакция допис, котру по- 
міщаме без змін. 

Слово нашым Братям Лемкам ! 

Як знаме, пред світовом войном розвивало- 
ся наше культурне и економичне житя ліпше 
як тепер по войні. Мали мы веце рижного 
рода органнзации, свою газету и т. п. но и 
были мы богатшы в нашу трудову интелиген- 
цию, котра руководила народным жытьом. 

Та цришла война, а з ньом злопамятный 
для нашого народа терор, котрого ціль была 
стерти з лиця землі вшытко, што русске. 
Стараньом и фальшывыма доносами псубра- 
тов выслано из родной Лемковины тисячы єй 
ліпшых сынов в австрийске пекло Талєргоф, 
откаль лем мала част обезсиленых вернула 
в родны страны. 

Раділи серця губителей што осягнули ціль, 
што покончыли з проклятым ворогом. Але 
як бесідує пословиця: „каждой біді - конец 
приде“ скончылася война, пришол конец те- 
рору. и як по великой бури уступают тучы 
и появлятся ясне сонце, так и на пашой Лем- 
ковині помаленкы начынатся нове народне 
жЫтя. 

По войні открыто зас бурсы, ожывленс и 
основано новы чытальні, кооператывы, по- 
жарны дружыны и т. инше. Але найбольше 
отчувался брак своєй газеты. бо народ без 
СВОЕЙ газеты, то так, як глухонімый чловек — 
неспособный до жытя. 

Наконец стараньом Лемковского комитета 
выпущено першый номер газеты котрой обо- 
вязком ест народне освідомленє, организация 
и оборона народных интересов высуненого 
найдальше на запад платка русской земл! той 
родной и милой Лемковины. 

Та кажда газета зависима от своих подпис: 
чыков. Так и „Лемко“ утриматся лем в таком 
случаю, „сли мы его поддержыме, иначе буде 
мусіти упасти. 

Успіх єго розвитя буде нашым свідоцтвом, 
ци мы способны до жытя, ци на смерт. 

Способны на жытя окажемеся втотчас, як 
повіриме в свои власны силы и уж раз на все 
престанеме оглядатися на рижных маскованых 
спасителей, котры и днеска проливают кроко- 
дылячы слезы над бідным и несвідомым Лемком 
але им не лежыт на серци добро и культурне 
поднесенє лемка, бо они хотят єго выко- 
ристати яко орудие и материял для своих 
политичных цілей. 

Тому взываю Вас братя лемкы, вставайте 
в ряды подписчыков „Лемка“ розпространяй- 
те єго по вшыткых закутках Лемковины; най 
не буде села ани хыжы, дебы не загостил 
наш дорогый „Лемкс“, 

Посылайте дописи из рижных отраслей на- 
родной жызни, обміняйтеся мыслями — а з то- 
го выкуєся лшша доля родной нам Лем- 
ковины. И. `Басалыга. 


Рыхвалд п. Горлиці. В нашом селі начался 
в половині лютого курс білокожиицтва (ліп- 
ша выправа. скоры) котрый буде тырвати 6 
неділ. На курс тот записалося 20 учасников, 
5 из ясельского повіта, а остальны з Клим- 
ковкы, Устя руского, Ганчовы и Рыхвалда пов. 
Горлицкого. 

Курс уряджено коштом Рольничой Палаты 
в Кракові и Самоуправного Выділа Повіт. 
в Горлицях. Наука на курсах безплатна. Учыт- 
на тых курсах специялист, білокожник из 
Гарволина. 6 

Тот курс єст доказом, же нашы люде бе 
рутся поважно до господарчого поднесеня. 


Горлиці. Діятельност нашой Бурсы в Горли- 
цях. Наша Бурса в Горлицях купила киноапарат. 
Дня 18. лютого выіхали з тым апаратом дех 
лєгаты Бурсы инж. Александр Бодак и реви- 

зор кооперат. Яновицкый на села Лосє, Клим- 
ковка, Устє русске, Ганчова, Высова Ропкы 
Блєхнарка, Сквиртне и Квятонь. 

Делегаты уряджают популярно-науковы 
лєкции для молодежи и старшых, котры илю- 
струют фильмами. Заинтересуваня тыма лєк- 
циями вельке. люде приходят чысленно на 
тоты лєкции и часто трафятса, же не можут 
поміститися в салях. 


Межибродє пов. Сянок отрясатся от украины 
и приступат до будовы чытальняного дома. 
Молодеж зобрала з коляды 25 зл. Предсіда- 
тель чыт. им. м. Качковского жертвовал площу 
под дом — громадяне дали 100 зл и 100 зл, 
дала чытальня и на весну мают приступити 
до будовы. Свяшенник украинец мече громы, 
и не впущат до церпви русскый хор — але 
люде робяг своє. Честь им за тото. 

Завадка Рымановска пов. Сянок. 21, січня 
отбылося в Завадці Общ. Собранє чытальні 
им. М. Качковского. Из доклада предсідателя 
видно, што Завадчане не спят. Они выбудо- 
вали новый чыталь. дом и не устают в ро- 
боті просв тительной и економичной. Чыталь- 
ня дала 2 представленя — и ряд Лекции 
з пчоловодства, садоводства и господарства. 
Помагай Бог в дальшом труді. 


Сянок. Чытальня в Сяноку уряджат курс 
для лиригенсов хора. Курс розоочался в салі 
Наролного Дома 22. лютого и буде. гырвати 
6. неділь. Плата за курс 10 зл. 


Радоцина повіт Горлиці. Просвітительна ро- 
бота в Радониці розвиватся. Члены чытальні 
им. М. Качковского недавно отограли 2 теа- 
тральны штукы єдну: „Бідна на світ: пещена 
дитина“ — другу: „Захотіла пана, втратила 
Ивана“. — На представленє прийшло много 
людей из сусідных сел Чорного, Липной, Не- 
знайовой и Святковой. По представленю от- 
былася забава танечна. 

Честь Вам Радоциняне! 


ШТО ЧУТИ В СВІТІ. 


Наше правительство · дбат сильно о добры 
отношеня з сусідныма державами и о укрт- 
пленє спокою в Европі. Недавно министер 
закордонных діл вернул з Москвы, з котром 
навязуются штораз ліпшы отношеня, а тепер 
подписано и введено в жытя польско-німец- 
ку умову — в силу котрой през 10 літ не 
вольно жадной з тых диржав розпочинаты 
зо собом войны. — Вшыткы споры мают обі 
стороны полагоджувати без войны и крово- 
пролитя. — Такым способом польске прави- 
тельство причинилося до укріпленя - мира 
в Европі. 


В Иенании проготовляют комунисты нову 
революцию. В Мадрыді, гол. місті Испании 
пришло до кырвавых биток меже полици- 
йом и комунистами. Штрейкує почта и желі- 
зниця. И в самои армии ніт порядка. Боятся, 
же дойде до революции. 


Японско и Совтекы отношеня поправляются. 
Меже Японйом и Совітами дошло до погоды 
в справі торговлі рыбами `во Владивостоку. 
Также сподіваются. же дойде до погоды ме- 
же Манджурийом и Совітами в справі всход- 
ньо-китайской желізной дорогы. 


Новый бельгийекый король Леопольд |... ко- 
трый вступил на престол 2. Ш. по смерти 
Альберта 1., котрый забился на прогульш 
в горах выповіл бесіду, же буде продолжати 
политику своего отця. 


Новый еовітекый поеол в Варшаві. Совіт- 
скый посол в Варшаві Антонов: Авсіенко› іде 
до Москвы. а на його місце будё назначеный 
Стомоняков. 


Франция. Во Франции все ищы ніт спокою. 
В справі ошуства Ставиского ведеся слідство, 
котре выказує, же в тоту справу были замі- 
шаны министры. — Французы боятся также 

Газету редагуе и выдае Комитет. 

и того. же нове правительство Думерга веде 
до реакции и приготовляются до обороны 
демокрации. Готово прити зас до непорядков. 


Аветрия. В Австрии розпочался рух, штобы 
привернути цисарство и першым цисарьом мае 
быти Отто Габсбург, сын Кароля. Поперат 
тот рух Италия. котра хоче получыти Австрию 
з Венграми. Боится того Чехословакия. 


таа ае Еа ЧН ГЕО ВЕРА 


Поміщайте оголошыня в газеті „Лемко“. 

Хто хце прислужытися нашой газет! 
нехай зберат оголошыня з міст и сел по- 
вітов Лєско, Сянок, Кросно, Ясло, Горлиці 
и Новый Санч 


атда лаага соуса У ЛААР ЛЕГРАН ААВВ 
е женитиея. 


Кто ма замір ся женити 

Най он не жде до осени 

Але най ся пообзерат 

Най ся шумн! поприберат 

И най дораз ся оженит. 

Бо кто сөй жычыт доброй газдыні 
Най сой выберат жену зо Ждыні. 
А кто зас любит мололы дівкы 
То най перейде аж до Ваывкы 
Там сут дівчата очень хорошы“ 
Але не мают грунту ни грошей 

Як лем богаты, хоц стары вдивці 
Можут сой найти жену в Ванівиі, 
Але як ищы молодый вдовец 

Най ся выбере до Костаровец 
Там сой выбере хоц и кус брыдку 
Але достане дуже маєтку. 

А ктобы хотіл доброи співачкы 
То най ся звідат. де до Мохначкы 
Де до Тылича. або до Гуты 

Там сут дівчата, што знают нюты. 
А ищы тото — потихы повім 

Же часом найде жену в Лабові 
Лем до Угрына ніш чого ити 

Бо там дівчата не мают дітей... 

А котрый любит барз чорны очка 
То най ся удаст лем до Вислочка 
Кто собі жычыт зас парадницю 
Тот най посмотрит лем н» Крыницю 
А кто Заіде аж до Завадкы 

То певно найде дівчатка гладкы 
А кто уж нияк не найде пары 

Той най ся звідат. де сут Брунары. 
Бо там на тисяч пятсот народа 
Єдна тисячка женского рода 

АЙ в Вороблику, Шклярах. Кролику 
В Избах. Ропиці, в Чырной, в Ріпнику 
Лемковскых дівчат мате без ліку 
Темпераменту` лем тра до того 

И кус отвагы и силы в ногах 

Але річ перша. то сут доляры 

Най о том знают млады и старі 
Женитися можут навет и дурні 

Ци то в Рпеді, ци то в Остурні 
Най собі каждый мапу розложыт 
И най поглядат де котре село 
Найде си жену. яку сам схоче 

И буде ся му до смерти вело. 


Сват. 
мааљатснгачаВУИАЫ АИЫ ЗА АЛИАДА Ба ЫР ДА ЈСО ЛА ЗЕНА особ Я ИРА Е 


Зима. 


Стиснул землю мороз сивый 

Под ногами дзвонит 

Ледом ріку замурувал 

Най Бог оборонит. 
Зимне сонце попрез гору 
До села зазерат 
Всьо ся крыє де лем може 
Бо зимна ник не рад. 

Кус з полудня сонце. зашло 

А змерк скорым кроком 

Потихенькы иде в село 

И сіл над потоком. 
Пхатся студін силом дохыж 
Зо сін и зо двору 
А з калениц сивый дымок 
Вытягатся в гору. 

Вшыткы пхаются ку пецу 

И стары и діти 

Докладают дров до огня 

Жебы ся огріти, 


Ч. П. 


Тихо вокруг, лем ліс тріскат 
А звізды ся ярят 
И през окна оген блискат 
Де вечерю варят. 

А дітиска коло пеца 

Чекают вечери... 

„Хвала Богу. гварит мама 

„уж кыпят компери“. 


ЛЕМКОВСКЫ ПРИПОВІДКЫ. 


1. 


10. 
и. 


Легко воду сколомутити. але долго треба 
ждати, покалься не счыстит. 

Еден гріх цілу душу спаскудит. 

Не плюй выше носа. бо себе оплюєш. 
Пред Богом богацтво великий гріх — 
а пред людми бідность. 

Молься, надийся, але роб и ближе берега 
тримайся. 

Муж голова, а жена душа. 

Муж и жена, то вода и мука — дастся 
змшати. а розмішати — пропало. 

З добром женом біда на половину, а 
радость дубельтова. 

Зла жена зведе мужа з розума 

Як гус без воды, так хлоп без жены. 
Жена не гуслі, як пограш. то на клинок 
не завісиш. 


Складайте Вашы ощадноети 


В КОМУНАЛЬНОЙ 


Касі Ощадности 


в Крыниці. 


платит добрый процент — 
и выплачат зараз выпо- 


| Она дає полну гваранцию, 
| 
} віджены грошы. 


Уділят она также 
пожычок на невысокий процент. 


Люде, котры приізджают 
на курацю до КРЫНИЦІ 


найдут доброго лікаря 


Дра МИХАЛА САВЧАКА 


вилля Дн!етрянека 
коло коетела. 


КРЫНИЧАНЕ! 


Купуйте товары в КОО ПЕРАТЫВІ 


„ПРОГРЕС“ 


в дому Фатулы 


под етацийом желізнодорожном. 


Типография Осипа Стыфіого в Перемышлю. 

